section_heading: Igralište i uvjeti
paragraph_text: Igralište za ovaj nogomet je pravokutnog oblika 130-140 m dužine i 80-90 m širine, odnosno 160*100 jardi. Igralište je podijeljeno na dvije polovice, a svaka od njih s tri vodoravne linije na 13, 20 i 45 metara od poprečnih linija igrališta na kojima se nalaze golovi. Gol je sastavljen od dvije stative visoke 5 m i prečke duge 6,5 m na visini od 2,5 metra. Iza donjeg dijela gola nalazi se mreža duboka 3,66 metara. Lopta je okrugla, obujma 69-73,5 cm, a težine od 368-425 grama. Igrači smiju hvatati loptu, prebacivati je iz ruke u ruku, udarati je šakom ili je šutirati nogom. Cilj igre je postići što više bodova. Ako lopta prođe kroz gol ispod prečke svaki takav pogodak donosi tri boda, a ako prođe iznad prečke pogodak vrijedi jedan bod. Tri prebačaja iznad prečke vrijede jedan gol odnosno tri boda. U prostoru pred golom, lopta se smije igrati samo nogom.